stanford-oval/wikipedia huggingface dataset:
הרמן דיילי
הערות שוליים

↑  Herman Daly (USA) (באנגלית) (ארכיון)
| --- | --- |
בקרת זהויות :  NLI: 987007277706705171  BIBSYS: 90221461  BnF: cb12931099r (data)  CANTIC: a10854964  CiNii: DA01588087  GND: 130498440  ISNI: 0000 0000 8232 4818  LCCN: n79148883  LNB: 000098933  MGP: 269472  NDL: 01020936  NKC: xx0013776  NLA: 35033152  NLK: KAC201631209  NTA: 068276613  ORCID: 0000-0002-9755-8179  RERO: 02-A003152698  SUDOC: 056825692  VIAF: 52796840   WorldCat (עם VIAF): 52796840
הקצבים משנקיל

הקצבים משנקיל (Shankill Butchers), היו קבוצה מכוח המתנדבים מאלסטר שפעלה בשנות ה-70 של המאה ה-20 בבלפסט שבצפון אירלנד, שחטפו קתולים, לרוב בעת חזרתם לביתם בלילות, עינו ורצחו אותם, בדרך כלל על ידי שיסוף גרונם. רוב קורבנותיהם של הקצבים משנקיל לא היו שייכים לצבא האירי הרפובליקני או לקבוצות איריות רפובליקניות אחרות שתמכו ברעיון של אירלנד כרפובליקה נפרדת מבריטניה, ומיעוטם היו אף פרוטסטנטים שזוהו בטעות כקתולים.
לכידת הקצבים משנקיל

במאי 1977, צעיר שנחטף על ידי הקצבים משנקיל נמצא חי, למרות פציעתו הקשה. הצעיר ננטש על ידי חברי הקבוצה בחושבם כי ימות מפצעיו זמן קצר לאחר מכן, אך אוויר הלילה הקר האט את הדימום מפצעיו והוא נמצא חי ואושפז בבית החולים. המשטרה הסיעה את הצעיר במקומות שאותם נהגו הקצבים משנקיל לפקוד. המשטרה כבר חשדה בחברי הקבוצה כי הם הקצבים משנקיל, והצעיר, שהצליח להיחלץ מגורל קורבנותיהם האחרים, הצליח לזהות את כולם. מור, בייטס ומק'אליסטר התוודו על פשעיהם. השלושה אף הודו כי מרפי היה מנהיגם, אך חזרו בהם לאחר מכן.
למרות חשדותיה כי מרפי הוא מנהיג הקצבים משנקיל והאיש מאחורי הרציחות, המשטרה לא הצליחה להביא להוכחות מוצקות נגדו. כאשר מרפי רואיין בכלא בעת שריצה את עונשו על עבירת החזקת הנשק החם בה הואשם, הוא צחק בתגובה להאשמות נגדו. הוא היה סמוך ובטוח כי למשטרה אין הוכחות נגדו וכי אף אחד לא יעז להעיד נגדו, וכך אכן היה.
שאר חברי הקצבים משנקיל הובאו למשפט בפברואר 1979. 11 אנשים הורשעו ב-19 רציחות ונפסקו במשפט 42 מאסרי עולם, המספר הגבוה ביותר למשפט יחיד בהיסטוריה של המשפט הפלילי בבריטניה. ויליאם מור הודה באשמה של 11 מקרי רצח ובייטס הודה ברצח של 10. לשניהם נקצבו מאסרי עולם ללא אפשרות חנינה (אף כי לבסוף שוחררו).
מרטין דילון, סופר ועיתונאי מצפון אירלנד שכתב את הספר "הקצבים משנקיל", טען כי חקירתו בנושא מצביעה על כך שהקבוצה הייתה אחראית ל-30 מקרי רצח בסך הכול.
סיום הרציחות

ריצוי מאסרו של מרפי בגין נשיאת נשק חם הסתיים, והוא שוחרר מן הכלא בתחילת 1983. הוא חשוד כי רצח אדם נוסף שנכנס ללא רשות למסיבת השחרור שלו בתוך 24 שעות מיציאתו מן הכלא. שבועות מספר לאחר מכן רצח מרפי איש מכירות רכב במהלך ויכוח על כסף.
מרפי כינס סביבו קבוצה חדשה בזמן שטומי קוקרן (Tommy Cochrane), חבר ברגימנט ההגנה של אלסטר (Ulster Defence Regiment) (רגימנט חיל רגלים של הצבא הבריטי), נחטף. קוקרן נחטף על ידי ה-IRA, שדרש עבורו כופר. בתגובה החליט מרפי לחטוף קתולי ולדרוש את שחרורו של קוקרן בתמורה לקתולי. מרפי חטף מונית ונהג בה לעבר רחוב פולס (Falls Road), שם אסף את ג'וזף דוניגן (Joseph Donegan) שאותת למונית לעצור. מרפי עקר את כל שיניו מלבד שלוש, ולבסוף רצח אותו. הוא שב ודרש את שחרורו של קוקרן, בו-בזמן שהציבור לא היה מודע לכך שדוניגן כבר נרצח. בסופו של דבר, גופתו של דוניגן נמצאה בחלק האחורי בביתו של מרפי.
מרפי נעצר שוב, אך לא הייתה כל הוכחה שתצביע על כך שהוא זה שביצע את הפשע, למרות שהמשטרה האמינה כי הוא אכן אשם. גופתו של טומי קוקרן נמצאה שבוע לאחר מכן, ועליה סימני אלימות קשים כתוצאה ממכות שספג. ה-IRA האמינו אף הם כי מרפי היה זה שרצח את דוניגן. מותו האכזרי הכעיסם במיוחד, ולפיכך החלו לתכנן את חיסולו.
ב-16 בנובמבר 1982, בהמתינו מחוץ לבית חברתו, מכונית עצרה לידו ובתוכה אנשי ה-IRA. האנשים במכונית פתחו באש מכונות ירייה על מרפי ו-22 כדורים פילחו את גופו והרגוהו באופן מיידי. באופן אירוני, מרפי נרצח לא רחוק מהמקום בו הוטלו גופותיהם של רבים מקורבנותיו. מספר ימים לאחר רציחתו של מרפי, נטל ה-IRA אחריות על הרצח. נשמעו טענות רבות על כך שכוח המתנדבים מאלסטר סייע ל-IRA, אויביהם המושבעים, להרוג את מרפי, מאחר שאפילו המחנה הפוליטי אליו השתייך ראה בו גורם שאין לשלוט עליו ושאת מעשיו האכזריים אין להצדיק. לפי דוח חיל השוטרים המלכותי של אלסטר (RUC), כוח המתנדבים מאלסטר סיפק לכוח המשימה של ה-IRA מידע על תחביביו ותנועותיו של מרפי, ואלה סייעו להם להתנקש בחייו.
קו חקירה נוסף באשר לרציחתו של מרפי היה באשר לג'יימס קרייג, מפקד איגוד ההגנה מאלסטר (Ulster Defence Association), שראה במרפי איום בשל עסקי הסחטנות שלו, ולכן סיפק ל-IRA מידע על תנועותיו. קרייג הוצא להורג על ידי חבריו בשל "בגידה".
מותו של מרפי התקבל בשביעות רצון בקרב שני הצדדים. ה-IRA הראה כי הוא יכול להרוג את אויבה של האוכלוסייה הלאומנית (קתולית ברובה) התומכת בהיפרדות בין בריטניה וצפון-אירלנד; מאידך, כוח המתנדבים מאלסטר יכול היה לרחוץ בניקיון כפיו בכל הקשור למותו של מי שלויאליסטים רבים ראו בו גיבור.
סופם של הקצבים משנקיל

מרפי, שהיה הכוח המניע מאחורי הקצבים משנקיל, הוצא להורג על ידי ה-IRA, אך חלק מחברי הקבוצה שוחררו לבסוף, למרות שנקצב להם מאסר עולם ללא חנינה. הראשון ששוחרר מקרב הקבוצה היה ויליאם טאונזלי (William Townsley), שהיה רק בן 16 כאשר נעצר.
באוקטובר 1996 שוחרר רוברט בייטס, שטען כי גילה את הדת מאחורי הסורגים. הוא נורה ונרצח בדרך שנקיל כשנה לאחר מכן. ה-IRA וקבוצות רפובליקניות אחרות בצפון אירלנד הכחישו כי היו מעורבים ברציחתו. הסברה הרווחת היא כי רוצחו של בייטס, על אף שמעולם לא נתפס, היה קרוב משפחה של בארמן פרוטסטנטי שבטעות נחשד כקתולי שאותו רצח בייטס.
ב-1998, במסגרת הסכם יום שישי הטוב שכלל חנינה לכל אלו שהורשעו בפשעי טרור, שוחררו כל החברים הנותרים של קבוצת הקצבים משנקיל.
במהלך 2004 טען צוות סקירה של פשעים חמורים בבלפסט כי הם שבים לבדוק את רציחתה המסתורית של רוזלין או'קיין (Rosaleen O'Kane) בת ה-33, שנמצאה ללא רוח חיים בביתה בספטמבר 1976. משפחתה וכן הרשויות חושדים כי הקצבים משנקיל היו אלו המעורבים במותה.
לקריאה נוספת

Martin Dillon, The Shankill Butchers (1999 - second edition).
Eoin McNamee, Resurrection Man (1996).
הר ברירלי

| --- | --- |
אין תמונה חופשית
 מידע כללי
 גובה:  2,010 מ' 
 מיקום:  אזור הברית האנטארקטית,
 קואורדינטות:  77°48′S 161°45′E﻿ / ﻿77.8°S 161.75°E﻿ / -77.8; 161.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברירלי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברירלי
 
הר ברירלי (באנגלית: Mount Brearley) הוא פסגה חדה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.
גובהה של הפסגה 2,010 מטרים מעל פני הים.
ההר מהווה את הקצה המערבי של גבעות קוקרי.
ההר ממוקם בין מפל הקרח קוונדיש וקרחון הדליי.
היסטוריה > גילוי ומיפוי ההר

רכס גבעות קוקרי (ובהן גם הר ברירלי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.
היסטוריה > מקור השם

שמו של ההר ניתן לו על ידי קבוצת המחקר המערבית (Western Journey Party) של המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913, בפיקודו של תומאס גריפית' טיילור.
הערות שוליים

↑  גאזט השמות האנטארקטיים הרשמי של ממשלת ניו זילנד
1 2 3 4 5 6  מידע גאוגרפי והיסטורי
↑  מידע גאוגרפי
1 2 3  מידע היסטורי על גבעות קוקרי
| גבעות קוקרי |
| --- | --- | --- |
| קרחונים | גולדמן • האוורד • מאר • מואה • קרסנט |  |
| קרקסים קרחוניים | אייגלאס |  |
| הרים | בארנס • ברירלי |  |
| פסגות | האלאם • ראהי • סנטינל |  |
| גבעות | יאנג |  |
הר ברטלט (אנטארקטיקה, ארץ אנדרבי)

ערך זה עוסק בהר בארץ אנדרבי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°57′00″S 51°07′00″E﻿ / ﻿66.95°S 51.116666666667°E﻿ / -66.95; 51.116666666667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברטלט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברטלט
 
הר ברטלט (באנגלית: Mount Bartlett) הוא הר בהרי טולה בארץ אנדרבי, שבאנטארקטיקה.
ההר ממוקם 6 קילומטרים דרומית - מזרחית מהר סטורר.
היסטוריה > גילוי ומיפוי הרכס

הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנים 1956 ו-1957.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של א. ג'י. ברטלט (A.J. Bartlett), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931.
הערות שוליים

1 2 3 4 5  מידע גאוגרפי והיסטורי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
המכון האפיפיורי למקרא

| --- | --- |

 pontifical institute
 תקופת הפעילות:  1909–הווה (כ־115 שנים) 
 מייסדים:  פיוס העשירי 
 בעלי תפקידים
 רקטור:  Michael Francis Kolarcik 
 מיקום
 מדינה:  איטליה איטליה
 קואורדינטות:  41°53′56″N 12°29′01″E﻿ / ﻿41.898888888889°N 12.483611111111°E﻿ / 41.898888888889; 12.483611111111
 www.biblico.it
  (למפת רומא מוגדלת) המכון האפיפיורי למקרא(למפת רומא רגילה) המכון האפיפיורי למקרא he
 
חזית המבנה של הסניף הירושלמי
היכל המוזיאון בירושלים
פתח הכניסה למכון
המכון האפיפיורי למקרא בירושלים על רקע רחוב המלך דוד בצילום אוויר מ-1931
המכון בשנות ה-30 של המאה ה-20
המכון האפיפיורי למקרא (באיטלקית: Pontificio Istituto Biblico) הוא מוסד אקדמאי ללימודי מקרא, ארכאולוגיה ולימודי המזרח התיכון, המסונף לאוניברסיטה האפיפיורית הגריגוריאנית ומיועד לתלמידים נוצרים קתולים. למכון סניף בירושלים שהוקם ביוזמת הוותיקן בשנת 1927 ברחוב פול-אמיל בוטה, המשמש כבית ספר ומעון סטודנטים לארכאולוגיה, מקרא ועברית.
תולדות המכון

המכון נוסד בצו אפיפיורי על ידי האפיפיור פיוס העשירי ב-7 במאי 1909 כמכון ללימוד כתבי הקודש "וכל הנושאים הקשורים". החל מ-1916 הותר למכון להעניק תואר אקדמי ומ-1930 הותר לו להעניק תואר דוקטור.
מטה המכון ובית הספר העיקרי נמצאים ב"פיאצה דלה פילוטה", ברומא בסמוך למבנה של האוניברסיטה האפיפיורית הגרגוריאנית, ומשנת 1927 יש לו סניף בירושלים.
הסניף בירושלים > תולדות המקום

בראשית המאה ה-20 הוחלט בוותיקן להקים מוסד נוסף ללימודי מקרא וארכאולוגיה בארץ ישראל, על מנת להוות בסיס ליציאה ללימודי ארכאולוגיה וגאוגרפיה של המזרח יחד עם שהות במקומות בהם חי ופעל ישו, וזאת בנוסף לבית הספר הצרפתי למקרא ולארכאולוגיה של המסדר הדומיניקני. המוסד החדש, הוא המכון האפיפיורי למקרא, הופקד בידי הישועים והוגדר כמכון שמרני, בניגוד לרוח המודרנית אליה נטה בית הספר למקרא ולארכאולוגיה. מבנה המכון נחנך בשנת 1927 על ידי האב אלכסיס מאלון.
כיום מציע הסניף בירושלים תוכניות אקדמיות יחד עם האוניברסיטה העברית, ללימודי עברית, תנ"ך, גאוגרפיה של ארץ ישראל ולימודי דת נוצרית ויוונית, באנגלית. תוכנית אחרת מוצעת בשיתוף פעולה על האקול ביבליק ומתמקדת בשפות שמיות וארכאולוגיה. בכל מחזור לומדים 25 - 30 סטודנטים מרחבי העולם.
המכון מתייחס ליהדות בכבוד ובהערכה. הסטודנטים לומדים תלמוד ובמכון מוצבת אנדרטה לזכר השואה, המורכבת משש דמויות ברונזה המהוות פמוטים לנרות, הניצבות על מגן דוד מרוסק ועליו מילות הקדיש "יתגדל ויתקדש שמה רבא".
הסניף בירושלים > התרבות הע'סולית

מייסד המכון היה הכומר אלקסיס מאלון, שהיה ארכאולוג וניסה למצוא את סדום ועמורה. הוא חפר בעבר הירדן המזרחי באזור תוּלֵילַאת אל-עַ'סוּל כ-14 ק"מ מצפון-מזרח לים המלח, שם מצא חמש תלוליות עפר אותן דימה ל"חמש ערי הכיכר" המוזכרות בספר בראשית, פרק י"ט. הוא מצא שרידים חשובים של תרבות מן התקופה הכלקוליתית ובכלל זה ציור קיר מרשים שהועתק והוצב במכון. הקרמיקה הייחודית והשרידים הקשורים לאזור מגדירים את "התרבות הע'סולית" ואת תחילת התקופה הכלכוליתית בארץ ישראל.
לצורך אחסון ותצוגת הממצאים נבנה במקום מוזיאון קטן.
הסניף בירושלים > "אלכס"

בשנת 1935 קיבל המכון מן הפטריארך של אלכסנדריה מתנה בדמות מומיה של פקיד מצרי צעיר שנחנט במאה ה-3 לפנה"ס. החנוט ארוז בארון עץ ועל חזהו פסוקים מספר המוות המצרי, כתובים בכתב חרטומים.
על אף שאין הוא נמנה עם החנוטים העתיקים ואין לו חשיבות מחקרית, מהווה "אלכס" (כינויו של החנוט) אטרקציה בהיותו המומיה היחידה בישראל הנגישה לקהל  ומהווה את אוצרו העיקרי של המקום.
הסניף בירושלים > תיאור המבנה

המבנה המלבני בעל שלוש קומות, הממוקם סמוך לרחוב המלך דוד, ליד מלון המלך דוד, הוקם בין השנים 1925 - 1927 בסגנון אקלקטי וניכרות בו השפעות הרנסאנס האיטלקי ואוריינטליזם. גג המבנה מוקף במעקה מסוגנן עשוי שיניות (שיניים, כמו בחומת העיר העתיקה) בצורת עלי תלתן. בפינות הגג בליטות ועליהן כדורי אבן. קומתו השלישית של המבנה מוקפת מרפסת בדוגמת ארקדה. המבנה מוקף בגן מטופח בו גדלים עצי דקל.
הקומה הראשונה פתוחה לקהל המבקרים ומכילה כנסייה, מוזיאון וספרייה. שתי הקומות הנוספות משמשות למגורי סטודנטים ואנשי סגל. הסטודנטים לומדים באוניברסיטה העברית. בעוד המכון מעניק להם מגורים ומתקיימים בו קורסים לעברית ולדת ופעילות דתית וחברתית.
גלריית תמונות

כדים וחרסים שנמצאו בחפירות
העתק ציור הקיר של הכוכב מע'סול
כיסוי ארון המומיה "אלכס" בירושלים
המומיה "אלכס" בירושלים
המומיה "אלכס" במכון האפיפיורי
לקריאה נוספת

נירית שלו-כליפא, אל גן נעול – סיורים במנזרי הארץ
אלכס
הר ברנהאם (ארץ אואטס)

ערך זה עוסק בהר בארץ אואטס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,810 מ' 
 מיקום:  אזור הברית האנטארקטית,
 רכס הרים:  הרי USARP 
 קואורדינטות:  71°34′00″S 159°49′59″E﻿ / ﻿71.5667°S 159.833°E﻿ / -71.5667; 159.833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברנהאם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברנהאם
 
הר ברנהם (באנגלית: Mount Burnham) הוא הר הבולט מהמרדות המערביים של רכס דניאלס, בארץ אואטס שבאנטארקטיקה.
ההר ממוקם 10 קילומטרים דרומית להר ביג ברד'ר שבהרי USARP.
גובהו של ההר 2,810 מטרים מעל פני הים; והוא ההר ה-432 בגובהו באנטארקטיקה.
היסטוריה > גילוי ומיפוי ההר

ההר התגלה ומופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של ג'יימס ב. ברנהאם (James B. Burnham), שהיה פיזיקאי חוקר יונוספרה, בתחנת הקוטב הדרומי בחורף האוסטרלי של שנת 1958 ובחורף האוסטרלי של שנת 1961.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
↑  הרי אנטארקטיקה לפי גובהם
1 2  מידע היסטורי
הרגעת הסערה

"הסערה על הכנרת" מאת רמברנדט, 1632
הרגעת הסערה היא אחד הנסים של ישו בבשורות, הנס נמנה עם סוגי הנסים שבהם ישו הדגים שליטה בטבע. הנס מדווח בשלושת הבשורות הסינופטיות: בבשורת מתי ח': 27, בבשורת מרקוס ד': 35–41, ובבשורת לוקס ח: 25-22. יש להבחין בין הנס הזה הנבדל מהנס של ישו ההולך על המים. גם בנס ההוא מדובר על ספינה שמפלגה בכנרת בעת שמתחוללת סערה עזה.
סיפורי הנס בבשורות

על פי הבשורות, ערב אחד ישוע ותלמידיו חצו את הכנרת בסירה. לפתע התחוללה סערה עזה, כשהגלים נשברו על גבי הסירה כך שהיא הוצפה, והייתה סכנה מוחשית שהיא תטבע. ישוע ישן באותו זמן על מצע בירכתי הספינה. התלמידים העירו אותו ובקשו בתחינה: "המורה, הלא תדאג לנו שמא נטבע?" . ישוע הרגיע את הסערה במאמר פיו, ומיד שקט הים לחלוטין. הוא נזף בהם באומרו אם קטני אמונה מדוע אתם פוחדים? לאחר שהים נרגע ופחדם נרגע הם תמהו על כך שישוע במאמר פיו מצליח להשקיט את הסערה, הם הבינו שמי שעומד לפניהם איננו אדם רגיל ואפילו יותר מנביא רגיל.
ציטוטים מהבשורות > לפי בשורת מתי

23 וַיֵּרֶד אֶל־הָאֳנִיָּה וַיֵּרְדוּ אִתּוֹ תַּלְמִידָיו׃ 24 וְהִנֵּה סַעַר גָּדוֹל הָיָה בַיָּם עַד־אֲשֶׁר כִּסּוּ הַגַּלִּים אֶת־הָאֳנִיָּה וְהוּא יָשֵׁן׃ 25 וַיִּגְּשׁוּ אֵלָיו תַּלְמִידָיו וַיָּעִירוּ אוֹתוֹ לֵאמֹר הוֹשִׁיעֵנוּ אֲדֹנֵינוּ אָבָדְנוּ׃ 26 וַיֹּאמֶר אֲלֵיהֶם קְטַנֵּי אֱמוּנָה מַה חֲרֵדִים אַתֶּם וַיָּקָם וַיִּגְעַר בָּרוּחוֹת וּבַיָּם וַתְּהִי דְּמָמָה רַבָּה׃ 27 וַיִּתְמְהוּ הָאֲנָשִׁים וַיֹּאמְרוּ מִי אֵפוֹא הוּא אֲשֶׁר גַּם־הָרוּחוֹת וְהַיָּם אֵלָיו יִשְׁמָעוּן׃
ציטוטים מהבשורות > לפי בשורה על פי מרקוס

35 וַיְהִי בַּיוֹם הַהוּא לִפְנוֹת עָרֶב וַיֹּאמֶר אֲלֵיהֶם נַעְבְּרָה אֶל־עֵבֶר הַיָּם׃ 36 וַיַּנִּיחוּ אֶת־הֲמוֹן הָעָם וַיִּקְחוּ אֹתוֹ בָּאֳנִיָּה אֲשֶׁר הָיָה בָּהּ וָאֳנִיּוֹת אֲחֵרוֹת הָלְכוּ אַחֲרָיו׃ 37 וַתָּקָם רוּחַ־סְעָרָה גְדוֹלָה וַיִּשְּׁטְפוּ הַגַּלִּים אֶל־תּוֹך הָאֳנִיָּה עַד אֲשֶׁר־כִּמְעַט מָלֵאָה׃ 38 וְהוּא יָשֵׁן עַל־הַכֶּסֶת בַּאֲחֹרֵי הָאֳנִיָּה וַיָּעִירוּ אוֹתוֹ וַיֹּאמְרוּ אֵלָיו רַבִּי הֲלֹא תִדְאַג לָנוּ וַאֲנַחְנוּ אֹבְדִים׃ 39 וַיֵּעוֹר וַיִּגְעַר בָּרוּחַ וַיּאֹמֶר אֶל־הַיָּם הַס וָדֹם וַתָּשָׁךְ הָרוּחַ וַתְּהִי דְמָמָה רַבָּה׃ 40 וַיֹּאמֶר אֲלֵיהֶם לָמָּה חֲרֵדִים אַתֶּם אֵיךְ חֲסַרְתֶּם אֱמוּנָה׃ 41 וַיִּירְאוּ יִרְאָה גְדוֹלָה וַיֹּאמְרוּ אִישׁ אֶל־רֵעֵהוּ מִי אֵפוֹא הוּא אֲשֶׁר גַּם הָרוּחַ וְגַם הַיָּם שֹׁמְעִים לוֹ׃
ציטוטים מהבשורות > לפי בשורת לוקס

22 וַיְהִי הַיּוֹם וַיֵּרֶד אֶל־אֳנִיָּה הוּא וְתַלְמִידָיו וַיֹּאמֶר אֲלֵיהֶם נַעְבְּרָה אֶל־עֵבֶר הַיָּם וַיָּשׁוּטוּ הַיָּמָּה׃ 23 וַיְהִי בְּלֶכְתָּם בָּאֳנִיָּה וַיִּשְׁכַּב וַיִּישָׁן וְרוּחַ סְעָרָה יָרְדָה עַל־הַיָּם וַיִּשְׁטְפוּ עֲלֵיהֶם הַמַּיִם וַיִּהְיוּ בְסַכָּנָה׃ 24 וַיִּגְּשׁוּ וַיָּעִירוּ אוֹתוֹ וַיֹּאמְרוּ מוֹרֶה מוֹרֶה אָבָדְנוּ וַיֵּעוֹר וַיִּגְעַר בָּרוּחַ וּבְמִשְׁבְּרֵי־יָם וַיִּשְׁתְּקוּ וַתְּהִי דְמָמָה׃ 25 וַיֹּאמֶר אֲלֵיהֶם אַיֵּה אֱמוּנַתְכֶם וַיִּירְאוּ וַיִּתְמְהוּ וַיֹּאמְרוּ אִישׁ אֶל־רֵעֵהוּ מִי אֵפוֹא הוּא הַמְצַוֶּה גַּם־אֶת־הָרוּחוֹת וְאֶת־הַמַּיִם וְשָׁמְעוּ לוֹ׃
פרשנויות

הסופר מייקל קיין העיר כי הכנרת ידועה בהתפרצות סערות פתאומיות ועזות.
איש הדת האנגליקני ג'ון קלוז העיר כי ישו שאל את תלמידיו שאלה זו "מדוע אתם כל כך פוחדים?", בעצם הוא ביקש שתלמידיו ינסו לעמוד על מקור פחדם, על מנת שיגיעו להבנה ששורשיו של כל פחד נובעים מהפער בין החשיבה החומרית לבין החשיבה הרוחנית. באמצעות השאלת "האם עדיין אין לכם אמונה?" ישו הצביע באופן ברור על פגם בתפיסה הרוחנית שלהם. קלוז הוסיף והעיר כי על ידי שאלה אחרונה זו הנחה ישו באופן ברור את תלמידיו, ובאמצעותם את כל הדורות הבאים של האנושות, שכל פחד הוא התוצאה של ליקוי מתמשך בהבנת העקרונות השמימיים במוח האנושי.
מסיפור הנס בשלוש הבשורות הסינופטיות, ניתן להבין שהשקטת הסערה גרמה לתלמידיו של ישו להבין שמדובר בשליח אלוהים, שקיבל סמכות גם על איתני הטבע.
יצירות אמנות

Calming the storm in art
חואן דה פלנדס 1490-1500
יאן ברויגל האב 1596
פיטר סטלפארט 1617
סימון דה פליגר 1637
קורנליס דה וואל משנת 1630
לודולף בקהאוזן 1695
יוג'ין דלקרואה 1854
ראו גם

ישו
הברית החדשה
משלי ישו
הנסים של ישו
ישו ההולך על המים
הערות שוליים

↑  Boring, M. Eugene; Craddock, Fred B. (1 אוק' 2004), The People's New Testament Commentary, p. 126, ISBN 0-66422754-6 {{citation}}:  (עזרה).
↑  Clowes, John (1817), The Miracles of Jesus Christ, Manchester, UK: J. Gleave, p. 47
| --- | --- |
בקרת זהויות :  NLI: 987007536426005171  LCCN: sh85128139 
הסערה על ים כנרת הדפס מאת קורנליס גל הזקן לאחר עיצובו של מארטן דה ווס
זורם מושלם

טנזור המאמץ-אנרגיה של זורם מושלם מכיל רק אלמנטים אלכסוניים
זורם מושלם הוא זורם שניתן לתיאור מלא באמצעות מסת המנוחה שלו, צפיפותו  \rho  והלחץ  p.
זורמים אמיתיים הם "דביקים", צוברים ומוליכים חום. זורם מושלם הוא מודל אידיאלי שבו התכונות האלה מוזנחות. ספציפית, לזורם מושלם אין מאמצי גזירה, צמיגות או מוליכות חום. ברישום טנזורי, טנזור המאמץ-אנרגיה של זורם מושלם ניתן לכתיבה בצורה:
כאשר  U הוא שדה המהירות הווקטורי של הזורם ו- \eta _{\mu \nu } היא מטריקת מרחב-זמן של מינקובסקי. ניתן להשתמש בכלים של הפורמליזם הלגרנז'יאני ותורת השדות הקוונטית על זורמים מושלמים, מה שמאפשר ביצוע קוונטיזציה של הזורם. ביחסות כללית, זורמים מושלמים ממדלים התפלגויות אידיאליות של חומרים בתוך כוכבים.
ראו גם

משוואת מצב
גז אידיאלי
זורם ניוטוני

זורם ניוטוני הוא מונח בהידרודינמיקה המתאר זורם צמיג. מרביתם של הנוזלים בטבע מתאימים להגדרה של זורם ניוטוני ולכן הוא משמש כמודל טוב לאפיון נוזלים.
חוק הצמיגות של ניוטון (אנ') מתאר את התנהגות זורמים ניוטונים על ידי המשוואה:  \tau =\mu {\frac {du}{dy}}
כאשר  \tau  הוא מאמץ הגזירה;  \mu  מייצג את צמיגות הזורם; ו-  {\frac {du}{dy}} מייצג את גרדיאנט המהירות של הזורם בניצב לגרר.
מכיוון שניתן לפרש את גרדיאנט המהירות המקומי כקצב הגזירה של אלמנט זורם, מקבלים איפוא שמאמצי הגזירה בתוך הזורם יחסיים לקצב הגזירה ולא לגזירה עצמה כמו במוצקים. ניתן לראות לפיכך במודל הזורם הניוטוני מעיין הגדרה לזורמים (שתקפה למרבית הזורמים) - בעוד שבמוצקים מדובר על מודול הגזירה ועל מאמץ גזירה שיחסי למידת הגזירה, בזורמים מדובר על מאמץ היחסי לנגזרת של הגזירה.
ראו גם

זורם לא-ניוטוני
| 0 | 1 | 2 | 3 |
| --- | --- | --- | --- |
| מכניקת הרצף תחום בפיזיקה העוסק בחומרים רציפים. | מכניקת מוצקים תחום בפיזיקה העוסק בחומרים רציפים הנמצאים במצב מנוחה. | אלסטיות מתאר חומרים החוזרים למצב המנוחה, לאחר הסרת המאמצים (לחצים). | אלסטיות מתאר חומרים החוזרים למצב המנוחה, לאחר הסרת המאמצים (לחצים). |
| מכניקת הרצף תחום בפיזיקה העוסק בחומרים רציפים. | מכניקת מוצקים תחום בפיזיקה העוסק בחומרים רציפים הנמצאים במצב מנוחה. | פלסטיות מתאר חומרים המתעוותים לצמיתות לאחר הפעלת רף מסוים של מאמץ. | ראולוגיה תחום העוסק בחומרים בעלי מאפיינים מוצקים וזורמים. |
| מכניקת הרצף תחום בפיזיקה העוסק בחומרים רציפים. | מכניקת זורמים התחום בפיזיקה העוסק בחומרים רציפים המתעוותים בחשיפה לכוח. | זורמים לא-ניוטונים חווים את שיעורי המעוות באופן שאינו פרופורציוני למאמץ הגזירה המופעל עליהם. | ראולוגיה תחום העוסק בחומרים בעלי מאפיינים מוצקים וזורמים. |
| מכניקת הרצף תחום בפיזיקה העוסק בחומרים רציפים. | מכניקת זורמים התחום בפיזיקה העוסק בחומרים רציפים המתעוותים בחשיפה לכוח. | זורמים ניוטונים חווים את שיעורי המעוות באופן פרופורציוני למאמץ הגזירה המופעל עליהם. | זורמים ניוטונים חווים את שיעורי המעוות באופן פרופורציוני למאמץ הגזירה המופעל עליהם. |
ולטר זומרלט

| --- | --- |
 לידה:  22 בינואר 1901 היידלברג, הקיסרות הגרמנית 
 פטירה:  21 באוקטובר 1990 (בגיל 89) היידלברג, הרפובליקה הפדרלית של גרמניה 
 מפלגה:  המפלגה הנאצית 
 בן או בת זוג:  אליס סוארס דה טולדו 
 
קברם של ולטר ואליס זומרלט
קרל אוגוסט ולטר זומרלט (בגרמנית: Carl August Walther Sommerlath;‏ 22 בינואר 1901 – 21 באוקטובר 1990) היה איש עסקים גרמני. אביה של סילביה, מלכת שוודיה.
ביוגרפיה

זומרלט נולד בהיידלברג, גרמניה. באמצע שנות העשרים של המאה ה-20 עבר לגור בסאו פאולו, ברזיל, שם עבד בחברת הפלדה "Acus Roechling Boulerus do Brasil",[דרוש תעתוק] שהיא חברת בת של תאגיד הפלדה הגרמני "Roechling".[דרוש תעתוק]
ב-1925 התחתן עם הברזילאית אליס סוארס דה טולדו, ונולדו להם שלושה בנים ובת.
ב-1938 חזר להיידלברג וב-1939 עבר לברלין.
בתקופת מלחמת העולם השנייה והשואה, מ-1939 ועד 1943, ניהל חברה שנלקחה על ידי הנאצים מבעליהם היהודיים. החברה עסקה בייצור כלי נשק לשימוש מלחמתי, ב-1943 מבנה החברה נהרס בהפצצה, מאוחר יותר באותה שנה הוא עזב את ברלין עם משפחתו.
לאחר המלחמה ב-1947 המשפחה עברה לברזיל, שם ניהל סניף של החברה השוודית "Uddeholms",[דרוש תעתוק] ב-1957 חזר בשנית להיידלברג.
ב-1976 נישאה בתו סילביה למלך שוודיה קרל השישה עשר גוסטב, מלך שוודיה, באותה שנה התראיין על ידי העיתון השוודי "Expressen" שם נשאל אם היה לו קשר כלשהי לנאצים, הוא הגיב בשלילה וטען כי הקשר היחיד שהיה לו שעבד במפעל בבעלות המדינה בזמן השלטון הנאצי.
ב-1981 נכח זומרלט בטקס חלוקת פרס נובל.
ב-1990 זומרלט הלך לעולמו.
ב-2002 התחוללה סערה בתקשורת השוודית על כך שהיה חבר במפלגה הנאצית. ב-2011 הורתה המלכה סילביה על פתיחת חקירת עברו הנאצי של אביה.
ב-2020 הציגה קבוצת חוקרים יומנים ורישומים שנתגלו מחדש, לפיהם היה ולטר זומרלט מעורב בהצלה של חברי מחתרת אנטי-היטלראית ושל יהודים במהלך המלחמה. לאחר כישלון ההתנקשות בהיטלר של קלאוס פון שטופנברג ב-20 ביולי 1944, הוברחו חמישה עשר מחברי המחתרת ביחד עם קומץ יהודים לשוודיה ברכבת, שמו של ולטר זומרלט מופיע במסמכים שהיו בידיו של חבר המחתרת אוטו ואגנר. הרכבת יצאה כמה מאות קילומטרים דרום מזרחית לברלין כשהיא עמוסה ברהיטים, וכשהגיעה לברלין הוצאו הרהיטים, ובמקומם הוכנסו האנשים עם כמה עמודי בטון כדי לפצות על השינוי במשקל. הרכבת הגיעה בשלום לטרולבורג בדרום שוודיה. נאמר שבתכנון הפעולה השתתפו דיפלומטים שוודיים, חברי הכנסייה השוודית ומספר גרמנים.
הערות שוליים

↑  Sweden’s Queen Silvia admits it was ‘a big shock’ to discover her late father’s Nazi links in a rare interview - but insists the late businessman doesn't deserve his reputation. The Daily Mail. December 17, 2018
↑  מלכת שבדיה: אבי נאצי? הוא עזר ליהודי לברוח, באתר ynet, 9 באוגוסט 2011
↑  תום שגב, המלכה וההיסטוריון: דו"ח מנקה את בית המלוכה השוודי מביזת רכוש יהודי, באתר הארץ, 25 באוגוסט 2011
↑  Dokumenten: Silvias far smugglade motståndsmän. expressen. February 23, 2020
↑  Kuningatar Silvian isän natsimenneisyydestä uusia tietoja – auttoi salakuljettamaan vastarintamiehiä ulos natsi-Saksasta. yle. February 24, 2020
| --- | --- |
בקרת זהויות :  NLI: 987007417262105171  GND: 1068299096  ISNI: 0000 0004 3428 999X  LCCN: n2014024329  SELIBR: 393302  VIAF: 308697863   WorldCat (עם VIAF): 308697863 
ערך זה הוא קצרמרבנושא גרמנים. אתם מוזמנים לתרום לוויקיפדיה ו.